b'\n_START_ARTICLE_\nOne More Light\n_START_SECTION_\nTaustaa\n_START_PARAGRAPH_\nLinkin Park aloitti seitsem\xc3\xa4nnen studioalbuminsa nauhoitukset loppuvuodesta 2015, jolloin Mike Shinoda kertoi NME:lle, ettei tied\xc3\xa4 viel\xc3\xa4 milt\xc3\xa4 se tulee kuulostamaan, mutta ei ainakaan samalta kuin yhtyeen edellinen albumi, vuonna 2014 julkaistu The Hunting Party. Tammikuussa 2016 yhtye julkaisi Facebook-sivuillaan tekstin \xe2\x80\x9dtakaisin t\xc3\xb6ihin t\xc3\xa4ll\xc3\xa4 viikolla\xe2\x80\x9d sek\xc3\xa4 sen yhteydess\xc3\xa4 kuvan Chester Benningtonista laulamassa. Helmikuussa 2017 Linkin Park julkaisi sosiaalisen median tileill\xc3\xa4\xc3\xa4n promovideoita, joissa Mike Shinoda ja Bennington ty\xc3\xb6skenteliv\xc3\xa4t uuden albumin parissa. Shinoda kertoi yhtyeen seuraavan uutta toimintatapaa albumin tuottamisessa. Brad Delson tarkensi, ett\xc3\xa4 he ovat tehneet niin monta \xc3\xa4\xc3\xa4nitett\xc3\xa4, ett\xc3\xa4 heille on selv\xc3\xa4\xc3\xa4 kuinka tehd\xc3\xa4 \xc3\xa4\xc3\xa4nite, ja he eiv\xc3\xa4t halunneet menn\xc3\xa4 helpointa tiet\xc3\xa4 t\xc3\xa4ll\xc3\xa4 kertaa. Albumin ensimm\xc3\xa4isen\xc3\xa4 singlen\xc3\xa4 julkaistiin kappale \xe2\x80\x9dHeavy\xe2\x80\x9d 16. helmikuuta 2017. Sill\xc3\xa4 vierailee poplaulaja Kiiara.'